Do Gonbadanas
Do Gonbadanas (pers. دوگنبدان = Do Gonbadān) arba Gačsaranas (pers. گچساران = Gachsārān) – miestas pietų Irane, Kohgilujės ir Bojerahmedo provincijoje, vakarų Zagroso kalnuose, 80 km į pietvakarius nuo Jasudžo. Gačsarano šahrestano centras. Svarbus naftos ir gamtinių dujų gavybos centras. Šalia yra Gasčarano naftos ir gamtinių dujų telkinys – Persijos įlankos naftingojo baseino dalis. Gavyba vykdoma nuo 1941 m. Iškasenos slūgso 0,75–2,13 km gylyje. Taip pat verčiamasi žemės ūkiu, vaismedžių auginimu. Miesto pavadinimas reiškia „du kupolai“.